
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul comun asupra propunerii legislative pentru modificarea şi completarea Legii 272/2004 privind protecţia şi promovarea drepturilor copilului, trimisă Comisiei pentru muncă şi protecţie socială şi Comisiei juridice de disciplină şi imunităţi, pentru examinare pe fond, cu adresa nr. Plx 119/2019 din 11 martie 2019.




PREŞEDINTE, 					PREŞEDINTE,
ADRIAN SOLOMON				NICUŞOR HALICI

Telefon: 021.414.11.30, 021.414.11.31; Fax: 021.314.68.69; e-mail: cp07@cdep.ro



7/8

[image: CD COLOR 2016 ]
Parlamentul României
Camera Deputaţilor

	Comisia pentru muncă şi protecţie socială

	
	Comisia juridică de disciplină şi imunităţi


	Bucureşti, 31 octombrie 2019
	
	

	Nr. 4c-9/160
	
	Nr. 4c-13/208




RAPORT  COMUN
asupra propunerii legislative pentru modificarea şi completarea Legii 272/2004 privind protecţia şi promovarea drepturilor copilului


În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia juridică de disciplină şi imunităţi au fost sesizate, prin adresa nr. Plx 119/2019 din 11 martie 2019, cu dezbaterea pe fond, a propunerii legislative pentru modificarea şi completarea Legii 272/2004 privind protecţia şi promovarea drepturilor copilului.

Propunerea legislativă are ca obiect de reglementare modificarea şi completarea Legii nr.272/2004, în sensul stabilirii, în sarcina autorităţilor administraţiei publice locale, precum şi a oricăror instituţii publice sau private cu atribuţii în domeniul educaţiei, a obligaţiei de a derula în unităţile şcolare, cel puţin o dată pe semestru, programe de educaţie pentru viaţă şi pentru sănătate.

La întocmirea prezentului raport comun, Comisiile au avut în vedere: 
· avizul favorabil al Consiliului Legislativ (nr.1234/27.12.2018)
· avizul negativ al Consiliului Economic şi Social (nr.6411/11.12.2018)
· avizul favorabil al Comisiei pentru sănătate şi familie (nr.4c-10/93/27.03.2019)
· avizul negativ al Comisiei pentru administraţie publică şi amenajarea teritoriului (nr.4c-7/96/26.03.2019)
· avizul favorabil al Comisiei pentru învăţământ, ştiinţă, tineret şi sport (nr.4c-11/70/19.03.2019)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/210/20.03.2019)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/116/20.03.2019)
· punctul de vedere negativ al Guvernului (nr.336/18.03.2019).

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată.

În conformitate cu prevederile Regulamentului Camerei Deputaţilor, republicat, cu modificările şi completările ulterioare, Comisiile au dezbătut propunerea legislativă în şedinţe separate. 
La şedinţa Comisiei juridice de disciplină şi imunităţi din data de 2 aprilie 2019, din totalul de 26 de membri au participat la lucrări deputaţii conform listei de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi adoptarea propunerii legislative cu amendamente.

La şedinţa Comisiei pentru muncă şi protecţie socială din data de 22 octombrie 2019 şi-au înregistrat prezenţa 20 de deputaţi din totalul de 22 de membri. 
În urma dezbaterilor şi a opiniilor exprimate, membrii comisiei au hotărât, cu majoritate de voturi (înregistrându-se o abţinere), adoptarea propunerii legislative cu amendamente.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, doamna Gabriela Coman - președintele Autorităţii Naționale pentru Protecția Drepturilor Copilului și Adopție - Ministerul Muncii și Justiției Sociale.

Propunerea legislativă a fost respinsă de Senat în şedinţa din 6 martie 2019.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, cele două Comisii propun Plenului Camerei Deputaţilor adoptarea propunerii legislative cu amendamentele redate în anexa la prezentul raport comun.

PREŞEDINTE,												PREŞEDINTE,
Adrian Solomon												Nicuşor Halici


SECRETAR,													SECRETAR,		
Violeta Răduţ											Aida Cristina Căruceru



Întocmit,
Consilier parlamentar Sorina Szabo											Consilier parlamentar, Ciprian Bucur

AMENDAMENTE ADMISE

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text
act normativ de bază
	Text
Iniţiativă legislativă
	Text propus de Comisii
(autor amendament)
	Motivare

	1. 
	
	
Titlul legii 

Lege pentru modificarea şi completarea Legii 272/2004 privind protecţia şi promovarea drepturilor copilului
	
Titlul legii 

Lege pentru modificarea şi completarea Legii nr. 272/2004 privind protecţia şi promovarea drepturilor copilului

Autori: membrii comisiilor

	
Pentru respectarea normelor de tehnică legislativă.

	2. 
	
	
Articol I: Legea nr. 272/2004 privind protecţia şi promovarea drepturilor copilului, publicată în Monitorul Oficial al României, Partea I, nr. 159 din 05 martie 2015, cu modificările şi completările ulterioare se modifică şi se completează după cum urmează:
	
Articol unic: Legea nr. 272/2004 privind protecţia şi promovarea drepturilor copilului, republicată în Monitorul Oficial al României, Partea I, nr. 159 din 5 martie 2014, cu modificările şi completările ulterioare se modifică şi se completează după cum urmează:

Autori: membrii comisiilor


	
Pentru respectarea normelor de tehnică legislativă.

	3. 
	
SECŢIUNEA 3: Sănătatea şi bunăstarea copilului



(3) Organele de specialitate ale administraţiei publice centrale, autorităţile administraţiei publice locale, precum şi orice alte instituţii publice sau private cu atribuţii în domeniul sănătăţii sunt obligate să adopte, în condiţiile legii, toate măsurile necesare pentru:

……………………………….
i) derularea sistematică în unităţile şcolare de programe de educaţie pentru viaţă, inclusiv educaţie sexuală pentru copii, în vederea prevenirii contactării bolilor cu transmitere sexuală şi a gravidităţii minorelor.

	
1. Secţiunea a 3-a Sănătate şi bunăstarea copilului, la articolul 46, alineatul (3) se modifică şi va avea următorul cuprins:
(3) Organele de specialitate ale administraţiei publice centrale, autorităţile administraţiei publice locale, precum şi orice alte instituţii publice sau private cu atribuţii în domeniul sănătăţii şi al educaţiei sunt obligate să adopte, în condiţiile legii, toate măsurile necesare pentru:
	
1. La articolul 46 alineatul (3), partea introductivă şi litera i) se modifică şi vor avea următorul cuprins:

(3) Organele de specialitate ale administraţiei publice centrale, autorităţile administraţiei publice locale, precum şi orice alte instituţii publice sau private cu atribuţii în domeniul sănătăţii şi în domeniul educaţiei sunt obligate să adopte, în condiţiile legii, toate măsurile necesare pentru:
………………………………….

i) derularea sistematică în unităţile şcolare, cel puţin o dată pe semestru, de programe de educaţie pentru viaţă, inclusiv educaţie sexuală pentru copii, în vederea prevenirii contactării bolilor cu transmitere sexuală şi a gravidităţii minorelor.

Autori: membrii comisiilor
	
Pentru respectarea normelor de tehnică legislativă.

	4. 
	




	
2. La articolul 46 alineatul (3), litera i) se modifică şi va avea următorul cuprins:

i) derularea sistematică, cel puţin o dată pe semestru, în unităţile şcolare, de programe de educaţie pentru viaţă, inclusiv educaţie sexuală pentru copii, în vederea prevenirii contactării bolilor cu transmitere sexuală şi a gravidităţii minorelor.

	
2. Se elimină




Autori: membrii comisiilor

	Pentru respectarea normelor de tehnică legislativă.

	5. 
	__
	
3. La articolul 46 alineatul (3), după litera i) se adaugă o nouă literă, lit. j), cu următorul cuprins:

j) derularea sistematică, cel puţin o dată pe semestru, în unităţile şcolare, de programe de educaţie pentru sănătate, inclusiv pentru dezvoltarea capacităţilor psiho- emoţionale, a competenţelor sociale şi interpersonale.

	
2. La articolul 46 alineatul (3), după litera i) se introduce o nouă literă, lit. j), cu următorul cuprins:

j) derularea sistematică în unităţile şcolare, cel puţin o dată pe semestru, de programe de educaţie pentru sănătate, inclusiv pentru dezvoltarea capacităţilor psiho- emoţionale, a competenţelor sociale şi interpersonale.


Autori: membrii comisiilor

	
Pentru respectarea normelor de tehnică legislativă.

	6. 
	__
	
4. Secţiunea a 4-a Educaţie, activităţi recreative şi culturale, la articolul 52, după litera f), se introduce o nouă literă g), cu următorul cuprins:

g) facilitarea accesului la educaţie pentru sănătate, a tuturor elevilor înscrişi în învăţământul preuniversitar.
	
3. La articolul 52 alineatul (1), după litera f), se introduce o nouă literă, lit. g), cu următorul cuprins:


g) facilitarea accesului la programe de educaţie pentru sănătate, a tuturor elevilor înscrişi în învăţământul preuniversitar.

Autori: membrii comisiilor

	
Pentru respectarea normelor de tehnică legislativă.

